[δημι]οργου δε καιρογενευς λευ[κ]αθεου. αυτοκρατωρ καισαρ θεου υιος σεβαστος αρχιερευς υπατος το δωδεκατον αποδεδειγμενος και δημαρχικης εξουσιας το οκτωικαιδεκατον κνιδιων αρχουσι βουληι δημωι χαιρειν οι πρεσβεις υμων διονυσιος και διονυσιος του διονυσιου ενετυχον εν ρωμη μοι και το ψηφισμα αποδοντες κατηγορησαν ευβουλου μεν του αναξανδριδα τεθνειωτος ηδηι τρυφερας δε της γυναικος αυτου παρουσης περι του θανατου του ευβουλου του χρυσιππου. εγωι δε εξετασαι προσταξας γαλλωι ασινιωι τωι εμωι φιλωι των οικετων τους ενφερομενους τηι αιτια δια βασανων εγνων φιλεινον τον χρυσιππου τρεις νυκτας συνεχως επεληλυθοτα τηι οικια τηι ευβουλου και τρυφερας μεθ υβρεως και τροπωι τινι πολιορκιας τηι τριτηι δε συνεπηιγμενον και τον αδελφον ευβουλον τους δε της οικιας δεσποτας ευβουλον και τρυφεραν ως ουτε χρηματιζοντες προς τον φιλεινον ουτε αντιφραττομενοι ταις προσβολαις ασφαλειας εν τηι εαυτων οικιαι τυχειν ηδυναντο προστεταχχοτας ενι των οικετων ουκ αποκτειναι ως ισως αν τις υπ οργης ου[κ] αδικου προηχθηι αλλα ανειρξαι κατασκεδασαντα τα κοπρια αυτων τον δε οικετην συν τοις καταχεομενοις ειτε εκοντα ειτε ακοντα -- αυτος μεν γαρ ενεμεινεν αρνουμενο[ς] -- αφειναι την γαστραν τον ευβουλον υποπεσειν δικαιοτερον αν σωθεντα ταιδελφου. πεπονφα δε υμειν και α[υ]τας τας ανακρισεις. εθαυμαζον δ αν πως εις τοσον εδεισαν την παρ υμειν εξετασιαν των δουλων οι φ[ευ]γοντες την δικην ει μη μοι σφοδρα αυτοις εδοξ[ατε] χαλεποι γεγονεναι και προς τα εναντια μισοπονη[ροι] μη κατα των αξιων παν οτιουν παθειν επ αλλο[τριαν] οικιαν νυκτωρ μεθ υβρεως και βιας τρις επεληλυ[θο]των και την κοινην απαντων υμων ασφαλειαν [αναι]ρουντων αγανακτουντες αλλα κατα των και ην[ικ η]μυνοντο ητυχηκοτων ηδικηκοτων δε ουδ εστ[ιν ο τι]. αλλα νυν ορθως αν μοι δοκειτε ποιησαι τηι εμηι π[ερι του]των γνωιμηι προνοησαντες και τα εν τοις δημ[οσιοις] υμων ομολογειν γραμματα. ερρωσθε.
Äg.Inseln — Astypalaia — 6 v.Chr. — IG XII,3.174; RDGE 341,67